Izopropil-acetat
Izopropil-acetat − 2-acetoksipropan, 2-propil-acetat, 2-propil-etanoat, propan-2-il etanoat − je ester, organski spoj koji nastaje kao proizvod esterifikacije acetatne kiseline i izopropanola. To je bistra bezbojna tečnost sa karakterističnim mirisom na plodove voća. Izopropil-acetat je rastvarač sa širokom upotrebom u proizvodnji, uključujući i miješanje sa većinom ostalih organskih rastvarača.Umjereno je rastvorljiv u vodi. Primjenjuje se kao rastvarač celuloze, plastika, ulja i mastis. Također se upotrebljava se kao sastojak nekih tinti za štampanje i parfema. Izopropil-acetat polahko se razlaže u kontaktu sa čelikom, u prisustvu zrakaa, proizvodeći acetatnu kiselinu i izopropanol. Burno reagira sa oksidirajućim materijalima i napada mnogo plastike. Izopropil-acetat je vrlo zapaljiv i kao tečnost i u obliku pare, a može biti štetan ako se proguta ili udahne. Administracija za sigurnost i zdravstvo SAD (Occupational Safety and Health Administration) je postavila dozvoljene granice izlaganja od 250 ppm (950 mg/m3) preko osam sati, prosečno za radnike koji rukuju izopropil-acetatom.